**Дүнген қауымының активімен кездесу**

26 қазанда ҚР Парламенті Мәжілісінің депутаты Ш. Хахазов Жамбыл облысы Қордай ауданы Сортөбе және Масаншы ауылдарында ҚР Президенті Н. Ә. Назарбаевтың Жолдауын халыққа жеткізу үшін жұмыс сапарымен болды.

Кездесу барысында депутат Мемлекет басшысы Жолдауының негізгі бағыттары туралы толық ақпарат беріп, әлеуметтік-экономикалық аспектілерді ерекше қозғап, барлық сұрақтарға жауап берді.

Қатысушылардың ең үлкен қызығушылығын білім беру саласының еңбекақысын арттыру, мұғалімдер мен мектепке дейінгі ұйымдардың қызметкерлері үшін жаңа жағдайлар жасау мәселелері туғызды және өз сөзінде қазақстандықтардың әл-ауқаты мен өмір сүру сапасын жақсарту бойынша мемлекет тарапынан қабылданып жатқан шаралардың маңыздылығын атап өтті. Сондай ақ, ауыл халқын Елбасының Үндеуін толығымен қолдауға шақырды. Кездесуге 260-қа жуық ауыл азаматтары қатысты.